|  |
| --- |
| Izziņa par atzinumos sniegtajiem iebildumiemnoteikumu projekts “Grozījumi Ministru kabineta 2014. gada 30. septembra noteikumos Nr.573 “Elektroenerģijas ražošanas, pārvades un sadales būvju būvnoteikumi”” |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  | - |

Informācija par starpministriju (starpinstitūciju) sanāksmi:

|  |  |
| --- | --- |
| Datums  | 21.08.2019. |
|  |  |
| Saskaņošanas dalībnieki  | Tieslietu ministrija, Finanšu ministrija, Aizsardzības ministrija, Iekšlietu ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība, Latvijas Tirdzniecības un rūpniecības kamera, AS “Sadales tīkls” |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas, Vides aizsardzības un reģionālās attīstības ministrijas, AS “Sadales tīkls” |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | Aizsardzības ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Tirdzniecības un rūpniecības kamera |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | - | **Tieslietu ministrija:**1. No Būvniecības likuma 12. panta septītās un astotās daļas izriet, ka būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, izņemot likumā konkrēti norādītas darbības. Savukārt Būvniecības likuma 14. pants noteic, ka būvniecības informācijas sistēmu persona izmanto būvniecības ierosināšanā, kā arī tehnisko un īpašo noteikumu, atļauju un saskaņojumu izdošana notiek būvniecības informācijas sistēmā. Tādējādi no minētajiem un citiem Būvniecības likuma pantiem izriet, ka būvniecības process, tostarp ar to saistītais administratīvais process, pamatā notiek elektroniski, proti, būvniecības informācijas sistēmā. Vienlaikus Ministru kabineta 2015. gada 28. jūlija noteikumi Nr. 438 "Būvniecības informācijas sistēmas noteikumi" regulē dokumentu iesniegšanas kārtību (piemēram, parakstīšanas veidus, noteiktu dokumentu aizpildīšanu tiešsaistes formā).Tiesību normu jaunradē jāievēro tehnoloģiskās neitralitātes princips. Proti, tiesību normas nedrīkst rakstīt konkrētai tehnoloģijai, tostarp informācijas sistēmai (*sal. Informācijas un komunikāciju tiesības. I sējums. Rīga: Turība, 2002, 33. lpp.*). Tā vietā izmantojams vispārīgs regulējums, kas raksturo sasniedzamo rezultātu vai citus nepieciešamos raksturlielumus (pazīmes, standartus u. tml.) (*sal. Satversmes tiesas 2019. gada 21. februāra sprieduma lietā Nr. 2018-10-0103 18.1. punkts*). Projekta kontekstā tas nozīmē, ka regulējumam jābūt vienlīdz piemērojamam gan tad, ja izmanto būvniecības informācijas sistēmu, gan tad, ja informācijas aprite notiek papīra formā.Projekta sākotnējās ietekmes novērtējuma apvienotajā ziņojumā (turpmāk – anotācija) norādīts, ka līdzšinējais būvniecības procesa regulējums pēc savas būtības ir domāts tieši darbībām ārpus būvniecības informācijas sistēmas. Savukārt projektā paredzētais regulējums liecina, ka tiek nodalīts process, izmantojot būvniecības informācijas sistēmu, kā arī tiek veidots plašs regulējums procesam, neizmantojot būvniecības informācijas sistēmu. Līdz ar to projekta izstrādē nav ievērots tehnoloģiskās neitralitātes princips. Vienlaikus projektā pamatā tiek norādīta nepieciešamība izmantot būvniecības informācijas sistēmu, lai gan tas ir Būvniecības likumā noteikts pamatprincips. Līdz ar to projektā būtu norādāmi tikai tie izņēmuma gadījumi, kad būvniecības informācijas sistēma nav izmantojama (vienlaikus projekta anotācijā ietverot pamatojumu par šāda izņēmuma atbilstību Būvniecības likumam).Normatīvā akta tekstam jābūt lakoniskam, un ir jāizvairās no pārlieku kazuistiska regulējuma (*Normatīvo aktu projektu izstrādes rokasgrāmata,**https://tai.mk.gov.lv/book/1/chapter/79*). Pretēji tam projekta sākumā šobrīd ir noteikti pamatprincipi, tad iekļauts detalizēts regulējums saistībā ar būvniecības informācijas sistēmas izmantošanu, visbeidzot tiek regulēts process, neizmantojot būvniecības informācijas sistēmu. Izvērtējama iespējamība projekta regulējumu veidot vispārīgu, neuzsverot vairumā projekta vienību būvniecības informācijas sistēmas izmantošanu un neatkārtojot regulējumu, kas jau izriet no vispārīgajos jautājumos iekļautā regulējuma. Ievērojot minēto, lūdzam pārskatīt un precizēt projektu, kā arī attiecīgi papildināt projekta anotāciju. | **Panākta vienošanās**Ņemot vērā būvniecības jomas normatīvo aktu plašo un dažādo lietotāju loku būvniecības jomas normatīvajos aktos tiek ietverts detalizētāks tiesiskais regulējums kā citu jomu normatīvajos aktos. Tas pats attiecas arī uz konkrētajiem noteikumu projektiem. Lai nodrošinātu pietiekamu tiesisko skaidrību tiek nodalīts elektroniskais būvniecības process no rakstveida būvniecības procesa ārpus būvniecības informācijas sistēmas – tieši uz to norādot pašā regulējumā. Papildus jānorāda, ka noteikumu projektā tiek ievēroti tādi paši izteiksmes līdzekļi kā Būvniecības likumā, piemēram, norādot uz noteiktu veicamās darbības veidu (sk., piemēram, Būvniecības likuma 14.panta 1.1daļu). Ministrijas ieskatā prasība administratīvajā procesā noteiktā veidā izmantot noteiktu valsts informatīvo sistēmu pēc savas būtības nepārkāpj tehnoloģiskās neitralitātes principu. Šis princips būtu pārkāpts, ja valsts uzliktu par pienākumu izmantot noteiktu programmnodrošinājumu vai tikai specifisku datņu formātu – taču šo šis regulējums to neparedz. |  |
| 2. | - | **Finanšu ministrija:**Lai mazinātu administratīvo slogu Eiropas Savienības fondu finansējuma saņēmējiem, lūdzam paredzēt Būvniecības informācijas sistēmas piekļuves tiesību piešķiršanu Eiropas Savienības fondu projektu uzraugošajām iestādēm: Revīzijas iestādei, Vadošajai iestādei, tai skaitā iestādēm, kas pilda deleģētās funkcijas. | **Panākta vienošanās**Saskaņā ar Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” 4. un 5. punktu personas, institūcijas ir tiesīgas saņemt vai piekļūt būvniecības informācijas sistēmā pieejamai informācijai un to lietot atbilstoši normatīvo aktu prasībām.Piemēram, Centrālā finanšu un līgumu aģentūra jau 2019.gada pirmajā pusē ir noslēgusi līgumu par BIS lietošanu, ko FM ir skaņojis. | - |
| 3. | 1. Papildināt noteikumu 1. nodaļu ar 8.1, 8.2, 8.3 un 8.4 punktu šādā redakcijā:“8.1 Energoapgādes objekta būvniecības administratīvais process noris elektroniski būvniecības informācijas sistēmā, izņemot gadījumu, ja Būvniecības likuma un šajos noteikumos nav noteikts citādi. Par katru būvniecības ieceri būvniecības informācijas sistēmā veido būvniecības lietu, kurā pieejami strukturizēti dati un dokumenti par konkrēto būvniecības ieceri.8.2 Ja būvniecības ierosinātājs saskaņā ar Būvniecības likuma 24. panta divpadsmito daļu institūcijā, kura pilda būvvaldes funkcijas, iesniedz būvniecības ieceres dokumentus vai datnes, neizmantojot būvniecības informācijas sistēmu, rakstveidā, tos izstrādā četros eksemplāros (viens – būvvaldei, otrs – būvniecības ieceres izstrādātājam, trešais – būvniecības ierosinātājiem, ceturtais - tās pašvaldības būvvaldē, kuras administratīvajā teritorijā plānota būvniecība, ja būvdarbu kontroli veic Būvniecības valsts kontroles birojs) vai elektroniski – vienā eksemplārā, ar atbilstošiem parakstiem un saskaņojumiem, kas nepieciešami saskaņā ar normatīvajiem aktiem.8.3Ierosinot jebkura veida energoapgādes objekta būvniecību, būvniecības ieceres iesniegumam pievieno būvniecības informācijas sistēmā:8.3 1. īpašuma, valdījuma vai lietojuma tiesību apliecinošus dokumentus, ja attiecīgā informācija nav pieejama valsts publiskajos reģistros;8.32. saskaņojumu ar trešajām personām, kuru tiesības tiek skartas, un citas atļaujas vai saskaņojumus normatīvajos aktos noteiktajos gadījumos, izņemot Būvniecības likuma 14. panta 1.1 un 1.2 daļā minētajā gadījumā;8.33. citus dokumentus atbilstoši vietējās pašvaldības teritorijas plānojumā, lokālplānojumā vai detālplānojumā (ja tāds ir izstrādāts) noteiktajam. | **Vides aizsardzības un reģionālās attīstības ministrija:**Iebildums par noteikumu projekta 1.punktā iekļauto noteikumu 8.3 3.apakšpunktu, kas nosaka, ka ierosinot energoapgādes objekta būvniecību, jāiesniedz arī citi dokumenti atbilstoši vietējās pašvaldības teritorijas plānojumā, lokālplānojumā vai detālplānojumā (ja tāds ir izstrādāts) noteiktajam.Teritorijas plānojumā, lokālplānojumā vai detālplānojumā nosaka teritorijas izmantošanas veidus, aprobežojumus, apbūves rādītājus, bet parasti nenosaka, kādi dokumenti papildus iesniedzami pie attiecīgās būvniecības. Būvniecības likuma 15.panta pirmās daļas 1.punkts noteic, ka būvatļauju izdod, ja būvniecības iecere atbilst vietējās pašvaldības teritorijas plānojumam, lokālplānojumam (ja tāds ir izstrādāts) un detālplānojumam (ja tas nepieciešams saskaņā ar normatīvajiem aktiem), izņemot gadījumus, kad būvniecības iecere attiecas uz nacionālo interešu objektu. Līdz ar to, lūdzam izvērtēt nepieciešamību precizēt, tieši kādi dokumenti pievienojami būvniecības ieceres iesniegumam, ko pieprasa teritorijas plānojums, lokālplānojums vai detālplānojums.**AS “Sadales tīkls” (16.07.2019.):**Noteikumu projekta 1.punkts paredz papildināt speciālos būvnoteikumus ar jaunu 8.3 punktu, kas nosaka pienākumu būvniecības iesniegumam būvniecības informācijas sistēmā pievienot īpašuma, valdījuma vai lietojuma tiesību apliecinošus dokumentus (8.3 1.apakšpunkts), kā arī saskaņojumus ar trešajām personām (8.3 2.apakšpunkts). Būvniecības likuma 15.panta otrajā daļā savulaik tika paredzēts, ka speciālajos būvnoteikumos paredzētos gadījumos būvatļauju izdod bez būvniecības ieceres saskaņojuma, iekļaujot attiecīgās prasības būvatļaujas projektēšanas nosacījumos, ņemot vērā energoapgādes līnijveida objektu izbūves specifiku, kam raksturīga daudzu zemes īpašumu šķērsošana un attiecīgi ievērojams trešo personu skaņojumu skaits, kā arī apstākli, ka līnijveida objekta būvprojekta izstrādes laikā var būtiski mainīties tā novietojums. Elektroapgādes speciālajos būvnoteikumos arī līdz šim ir bijusi paredzēta tāda kārtība, ka ar zemes īpašniekiem netiek saskaņota būvniecības iecere, bet gan izstrādātais būvprojekts. Attiecīgi būtu precizējama 8.3 punkta ievaddaļa, norādot, ka 8.3 1., 2., un 3. apakšpunktā minētie dokumenti pievienojami būvniecības sistēmā būvniecības procesa laikā, nevis ierosinot energoapgādes objekta būvniecību. | **Ņemts vērā****Ņemts vērā** | 1. Papildināt noteikumu 1. nodaļu ar 8.1 un 8.2 punktu šādā redakcijā:“8.1 Ierosinot jebkura veida energoapgādes objekta būvniecību, būvniecības ieceres iesniegumam pievieno: 8.1 1. īpašuma, valdījuma vai lietojuma tiesību apliecinošus dokumentus, ja attiecīgā informācija nav pieejama valsts informācijas sistēmās;8.12.  saskaņojumu ar trešajām personām, kuru tiesības tiek skartas, un citas atļaujas vai saskaņojumus normatīvajos aktos noteiktajos gadījumos, izņemot Būvniecības likuma 14. panta 1.1 un 1.2 daļā minētajā gadījumā;8.13. citus dokumentus, ja to nosaka normatīvie akti.8.2 Šo noteikumu 8.12. apakšpunktā noteikto trešo personu saskaņojumu atbilstoši Būvniecības likuma 15.panta otrajai daļai var iesniegt būvvaldē ar būvatļaujas projektēšanas nosacījumu izpildi. Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu dokumentu, lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Ja būvniecības ieceres dokumentāciju izstrādā papīra dokumentu formā trešo personu saskaņojumu var noformēt uz būvprojekta ģenerālplāna (uz derīga topogrāfiskā plāna pamatnes izstrādāts projektējamās teritorijas vispārīgais plāns būvprojekta sastāvā ar būvju, labiekārtojuma elementu un inženiertīklu piesaisti zemes gabalam).” |
| 4. | 8. Izteikt 15. punktu šādā redakcijā:“15. Būvniecības ieceres dokumentāciju izstrādā elektroniski un to pievieno būvniecības informācijas sistēmā. Izstrādāto būvniecības ieceres dokumentāciju būvniecības informācijas sistēmā apstiprina būvspeciālists.”*16. Būvniecības ieceres dokumentāciju ir tiesīgs izstrādāt būvspeciālists vai energoapgādes komersanta norīkots kvalificēts darbinieks.* | **AS “Sadales tīkls” (16.07.2019.):**Noteikumu projekta 8.punkts paredz izteikt jaunā redakcijā speciālo būvnoteikumu 15.punktu, nosakot pienākumu būvniecības ieceres dokumentāciju būvniecības informācijas sistēmā apstiprināt būvspeciālistam. Lūdzam ņemt vērā, ka ar šādu grozījumu tiks ierobežota speciālo būvnoteikumu 16.punktā paredzētā iespēja arī energoapgādes komersanta norīkotam kvalificētam darbiniekam izstrādāt būvniecības ieceri. Nosacījums, ka energoapgādes komersanta kvalificētiem darbiniekiem ir tiesības izstrādāt būvniecības ieceres dokumentāciju tika nostiprināts, lai vienkāršāko būvobjektu izbūvi (piemēram, uzskaites sadalnes novietošana uz zemes pie esoša elektrolīnijas balsta) ļautu īstenot arī bez būvprojektētāja piesaistes, tādējādi būtiski paātrinot elektrotīkla pieslēgumu ierīkošanu. Lūdzam saglabāt speciālajos būvnoteikumos iespēju arī energoapgādes komersanta kvalificētam darbiniekam apstiprināt izstrādāto būvniecības ieceri.  | **Panākta vienošanās** | 7. Izteikt 15. punktu šādā redakcijā:“15. Būvniecības ieceres dokumentāciju izstrādā elektroniski vienā eksemplārā un to pievieno būvniecības informācijas sistēmā, ja veic elektronisko saskaņošanu. Ja būvniecības process noris ārpus būvniecības informācijas sistēmas, tad būvniecības ieceres dokumentāciju papīra dokumenta formā (izņemot būvniecības iesniegumu) izstrādā trijos eksemplāros, Būvniecības likuma 6.1 panta pirmās daļas 1. punktā minētajos gadījumos – četros eksemplāros, bet elektroniski – vienā eksemplārā. Izstrādāto būvniecības ieceres dokumentāciju paraksta vai būvniecības informācijas sistēmā apstiprina būvspeciālists.”8. Svītrot 16. punktā vārdus “vai energoapgādes komersanta norīkots kvalificēts darbinieks”. |
| 5. | 25. Izteikt 47. punktu šādā redakcijā: “47. Būvatļaujā iekļautie nosacījumi būvdarbu uzsākšanai izpildāmi piecu gadu laikā no atzīmes par projektēšanas nosacījumu izpildi izdarīšanas būvniecības informācijas sistēmā.” | **AS “Sadales tīkls” (16.07.2019.):** 3) Noteikumu projekta 25.punkts paredz izteikt jaunā redakcijā speciālo būvnoteikumu 47.punktu, paredzot, ka nosacījumi būvdarbu uzsākšanai izpildāmi piecu gadu laikā (iepriekš - divi gadi). Ņemot vērā, ka notiek nepārtraukta elektroapgādes tīklu attīstība, piecu gadu laikā var būtiski mainīties situācija, kā rezultātā saskaņotais elektroapgādes tīklu būvprojekta tehniskais risinājums var kļūt neaktuāls, var nākties nepamatoti rezervēt elektrotīkla jaudu, kavējot citu būvniecības ieceru realizāciju. Konkrētajiem grozījumiem ir gan pozitīvās, gan negatīvās puses, tādējādi, aicinām šo grozījumu vēlreiz izdiskutēt starpinstitūciju sanāksmē. | **Panākta vienošanās**Par būvniecības ieceres dokumentācijas derīguma termiņu tika diskutēts iepriekš un tika LPS rīkotajā izpilddirektoru sanāksmē panākta vienošanās par šī termiņa pagarināšanu no diviem uz pieciem gadiem | 24. Izteikt 47. punktu šādā redakcijā: “47. Būvatļaujā iekļautie nosacījumi būvdarbu uzsākšanai izpildāmi piecu gadu laikā no atzīmes par projektēšanas nosacījumu izpildi izdarīšanas būvniecības informācijas sistēmā.” |
| 6. | 28. Papildināt noteikumus ar 48.1 un 48.2punktu šādā redakcijā: 48.2 Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.” | **Tieslietu ministrija:**Lūdzam sniegt anotācijā skaidrojumu, kādā kārtībā viena privātpersona – būvdarbu veicējs – piešķirs piekļuves tiesības citai privātpersonai būvniecības informācijas sistēmā esošajiem dokumentiem, kas izriet no projekta 28. punktā ietvertā noteikumu Nr. 573 48.2 punkta. | **Ņemts vērā***Skaidrojums anotācijā* | 25. Papildināt noteikumus ar 48.1 un 48.2punktu šādā redakcijā: 48.2 Ja būvdarbu veicējs noslēdzis būvdarbu līgumus ar atsevišķu būvdarbu veicējiem, viņš piešķir piekļuves tiesības atsevišķu būvdarbu veicējam būvniecības informācijas sistēmā būvdarbu žurnālam un nepieciešamajai būvniecības ieceres dokumentācijai.” |
| 7. | 32. Papildināt noteikumus ar 65.1 punktu šādā redakcijā: “65.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem.“ | **AS “Sadales tīkls” (16.07.2019.):** Noteikumu projekta 32.punkts paredz papildināt speciālos būvnoteikumus ar jaunu 65.1 punktu, nosakot pienākumu nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veidot būvniecības informācijas sistēmā. Aicinām paredzēt iespēju, ka segto darbu akti var tikt pievienoti (ne tikai veidoti) būvniecības informācijas sistēmai, ņemot vērā to, ka tiek plānota informācijas apmaiņas saskarnes izstrāde starp būvniecības informācijas sistēmu un inženiertīklu turētāju procesu vadības sistēmām. | **Panākta vienošanās**Nepieciešamo grozījumu apzināšanu un priekšlikumu izstrādi veica būvniecības informācijas sistēmas (BIS) konsultatīvās padomes ietvaros izveidota darba grupa, kuras sastāvā bija pārstāvji arī no Inženiertīklu turētāju sadarbības padomes. Kā veidosies segto darbu, nozīmīgo konstrukciju un ugunsdrošībai nozīmīgu inženiertehniskās sistēmu pieņemšanas akti tika diskutēti šajā darba grupā. Ja būvdarbu veikšanai ir nepieciešams pildīt būvdarbu žurnālu, šie akti veidojas BIS. Cita veida pieņemšanas aktus var pievienot kā datnes būvdarbu žurnālā. | 29. Papildināt noteikumus ar 65.1 punktu šādā redakcijā: “65.1 Nozīmīgo konstrukciju, segto darbu un ugunsdrošībai nozīmīgas inženiertehniskās sistēmas pieņemšanas aktu veido būvniecības informācijas sistēmā no būvdarbu žurnālā veiktajiem ierakstiem par izpildītajiem speciālajiem un ikdienas būvdarbiem.” |
| 8. | 37. Izteikt 70.1 punktu šādā redakcijā:“70.1 Būvdarbu laikā var mainīt būvdarbu veicēju un pieaicināto būvspeciālistu, ja par to informē būvvaldi un iesniedz būvniecības informācijas sistēmā informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.” | **Tieslietu ministrija:**Lūdzam precizēt projekta 37. punktā ietverto Ministru kabineta 2014. gada 30. septembra noteikumu Nr. 573 "Elektroenerģijas ražošanas, pārvades un sadales būvju būvnoteikumi" (turpmāk – noteikumi Nr. 573) 70.1 punktu, kas noteic, ka būvdarbu laikā var mainīt būvdarbu veicēju un pieaicināto būvspeciālistu, ja par to informē būvvaldi. No esošā regulējuma nav skaidrs, kādā termiņā un formā jāinformē būvvalde, kā arī, vai ievietojot nepieciešamo informāciju par jauno būvdarbu veicēju vai būvspeciālistu būvniecības informācijas sistēmā, tiek izpildīta prasība par būvvaldes informēšanu. Ievērojot minēto, lūdzam atbilstoši precizēt projektu vai papildināt anotāciju ar skaidrojumu. | **Ņemts vērā**Lai būvdarbu veicējs vai būvspeciālists varētu pildīt savus pienākumus, tam pēc iespējas ātrāk ir jāinformē būvniecības informācijas sistēmā Valsts dzelzceļa tehnisko inspekciju, kura Būvniecības likuma 12.panta ceturtās daļas 21.punktā noteiktajā termiņā (14 dienu laikā) veic attiecīgās izmaiņas būvatļaujā (būvniecības informācijas sistēmā), kas ļaus piekļūt būvniecības informācijas sistēmā pie konkrētās būvniecības lietas, lai, piemēram, varētu veikt ierakstus būvdarbu žurnālā. | 32. Izteikt 70.1 punktu šādā redakcijā:“70.1 Būvdarbu laikā var mainīt būvdarbu veicēju un pieaicināto būvspeciālistu, ja būvvaldē iesniedz informāciju par jaunā būvdarbu veicēja civiltiesiskās atbildības obligāto apdrošināšanu (apdrošināšanas polises izdevējs, datums, numurs un darbības termiņš) vai informāciju par jauno būvspeciālistu (vārds, uzvārds, sertifikāta numurs, būvdarbu veicēja nosaukums un būvkomersanta reģistrācijas numurs, būvdarbu līguma un būvuzraudzības līguma datums un numurs, līguma darbības termiņš (datums no–līdz) un līguma summa (*euro*)) un viņa profesionālo civiltiesiskās atbildības apdrošināšanu (apdrošināšanas polises izdevējs, datums, numurs un darbības termiņš). Jaunais būvdarbu veicējs vai pieaicinātais būvspeciālists ir tiesīgs uzsākt pienākumu izpildi būvlaukumā pēc attiecīgo izmaiņu veikšanas būvatļaujā.” |
| 9. | 39. Izteikt 74. punktu šādā redakcijā:“74. Būvniecības ierosinātājs līdz energoapgādes objekta pieņemšanai ekspluatācijā var iesniegt būvniecības informācijas sistēmā pieprasījumu institūcijā, kura ir izdevusi tehniskos noteikumus, veikt pārbaudi un atbilstoši kompetencei sniegt atzinumu par energoapgādes objekta tehnisko gatavību ekspluatācijai, atbilstību akceptētajam būvprojektam, Latvijas būvnormatīviem, piemērojamiem standartiem un līguma nosacījumiem. Attiecīgā institūcija 10 darbdienu laikā pēc pieprasījuma saņemšanas sniedz minēto atzinumu.” | **Tieslietu ministrija:**4. Projekta 39. punktā ietvertais noteikumu Nr. 573 74. punkts noteic, ka būvniecības informācijas sistēmā tiek veikti pieprasījumi attiecīgajām institūcijām atzinuma sniegšanai. Vienlaikus tiesību normā nav noteikts, kādā formā institūcija sniedz atzinumu, proti, vai tas tiek ievietots būvniecības informācijas sistēmā vai paziņots citā veidā. Ievērojot minēto, lūdzam precizēt projektu vai papildināt anotāciju ar skaidrojumu. **AS “Sadales tīkls” (16.07.2019.):** Noteikumu projekta 39.punktā paredzēts precizēt speciālo būvnoteikumu 74.punktu. Norādām, ka ne vienmēr iespējams tehnisko noteikumu saņēmējam izsniegt atzinumu par energoapgādes objekta tehnisko gatavību ekspluatācijai 10 darbdienu laikā no pieprasījuma saņemšanas. Atsevišķos gadījumos normatīvie akti paredz īstenot īpašas pārbaudes (piemēram, 72 h pārbaude elektrostacijām), kuras uzsākšanai un izvērtēšanai nepieciešams ilgāks laiks, kā arī nepieciešams saņemt papildus dokumentus no tehnisko noteikumu saņēmēja (ne tikai pieprasījumu sniegt atzinumu). Attiecīgi būtu precizējama speciālo būvnoteikumu 74.punkta pēdējā teikuma redakcija, izsakot to šādā redakcijā: “Attiecīgā institūcija 10 darbdienu laikā pēc pieprasījuma un citu nepieciešamo dokumentu saņemšanas no tehnisko noteikumu saņēmēja sniedz minēto atzinumu.”. | **Ņemts vērā**Būvniecības likuma 14.panta 12 daļa nosaka, ka būvniecības ieceres realizācijai nepieciešamās atļaujas vai saskaņojumus valsts un pašvaldību institūcijas un ārējo inženiertīklu īpašnieki vai tiesiskie valdītāji izdod strukturētu datu veidā vai augšupielādē būvniecības informācijas sistēmā. Institūcijas savus saskaņojumus (atzinumus) sniedz strukturētu datu veidā vai pievieno datni būvniecības informācijas sistēmā.**Panākta vienošanās**10 darbdienu termiņš tiek skaitīts no dienas, kad būvniecības ierosinātājs ir iesniedzis visus nepieciešamos dokumentus, lai institūcija varētu sniegt atzinumu.  | 33. Izteikt 74. un 75. punktu šādā redakcijā:“74. Būvniecības ierosinātājs līdz energoapgādes objekta pieņemšanai ekspluatācijā var iesniegt pieprasījumu institūcijā, kura ir izdevusi tehniskos noteikumus, veikt pārbaudi un atbilstoši kompetencei sniegt atzinumu par energoapgādes objekta tehnisko gatavību ekspluatācijai, atbilstību akceptētajam būvprojektam, Latvijas būvnormatīviem, piemērojamiem standartiem un līguma nosacījumiem. Attiecīgā institūcija 10 darbdienu laikā pēc pieprasījuma saņemšanas sniedz minēto atzinumu. |
| 10. | 42. Papildināt 76. punkta ievaddaļu aiz vārda “iesniedz” ar skaitļiem un vārdiem “būvniecības informācijas sistēmā aizpildītu paskaidrojuma raksta II daļu vai apliecinājuma kartes II daļu un pievieno šādus dokumentus:”.5. Papildināt noteikumus ar 11.1 punktu šādā redakcijā: “11.1Inženiertīklu pievadu, kā arī iekšējo inženiertīklu atjaunošanai, ierīkošanai, nojaukšanai vai pārbūvei, ja šiem būvdarbiem ir paredzēts publisko tiesību juridiskās personas vai Eiropas Savienības politikas instrumentu līdzfinansējums, iesniedz būvniecības informācijas sistēmā aizpildītu apliecinājuma kartes I daļu (4. pielikums),, kurai pievieno būvniecības informācijas sistēmā 11. punktā minētos dokumentus.” | **AS “Sadales tīkls” (16.07.2019.):** Noteikumu projekta 42.punkts paredz precizēt speciālo būvnoteikumu 76.punktu. Lūdzam šajā punktā svītrot atsauci uz apliecinājuma karti, tā kā saskaņā ar speciālo būvnoteikumu 11.punktu pirmās grupas būves tiek būvētas tikai uz paskaidrojuma raksta pamata. Turklāt šādu kārtību (paskaidrojuma rakstu) paredz arī Noteikumu projekta 3.punkts (ar ko izsaka jaunā redakcijā speciālo būvnoteikumu 11.punkta ievaddaļu). | **Panākta vienošanās**Saskaņā ar šo noteikumu projekta 4.punktu ir noteikti gadījumi, kad ir iesniedzama apliecinājuma karte. | 35. Izteikt 76. punktu šādā redakcijā:“76. Pabeidzot energoapgādes objekta būvniecību, ja objekts ir pirmās grupas būve, būvvaldē iesniedz paskaidrojuma raksta II daļu vai apliecinājuma kartes II daļu, kurai pievieno šādus dokumentus:76.1. energoapgādes objektu ēkām – ēku kadastrālās uzmērīšanas lietu;76.2. energoapgādes objekta vai tā daļas novietojuma izpildmērījumus digitālā formā LKS 92 koordinātu sistēmā. Veicot inženiertīklu novietojuma uzmērījumus (digitālā formā LKS 92 koordinātu sistēmā), gruntī izbūvēto inženiertīklu novietojumam pieļaujama pielaide +/– 0,3 m no energoapgādes objekta projektā paredzētā.”4. Papildināt noteikumus ar 11.1 punktu šādā redakcijā: “11.1Inženiertīklu pievadu, kā arī iekšējo inženiertīklu atjaunošanai, ierīkošanai, nojaukšanai vai pārbūvei, ja šiem būvdarbiem ir paredzēts publisko tiesību juridiskās personas vai Eiropas Savienības politikas instrumentu līdzfinansējums, iesniedz apliecinājuma kartes I daļu (4. pielikums), kurai pievieno 11. punktā minētos dokumentus.” |
| 11. | 48. Papildināt noteikumus ar 6.1 nodaļu šādā redakcijā: **“6.1 Būvniecības administratīvais process neizmantojot būvniecības informācijas sistēmu**92.1 Šajā nodaļā noteiktās prasības attiecas uz Būvniecības likuma pārejas notikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu. | **Tieslietu ministrija:**Projekts papildina noteikumus ar jaunu nodaļu "Būvniecības administratīvais process, neizmantojot būvniecības informācijas sistēmu". Projekta anotācijā skaidrots, ka "papīra" būvniecības procesa regulējums ietverts tikai, ciktāl tas nepieciešams, lai nodrošinātu Būvniecības likuma pārejas noteikumu 22.–24. punktā noteikto tiesību normu realizāciju. Tādējādi būtībā šī nodaļa nosaka pārejas kārtību no pastāvošā tiesiskā regulējuma uz jauno tiesisko regulējumu.Izvērtējot šajā nodaļā paredzēto regulējumu, secināms, ka šajā nodaļā iekļautās vienības nereti sastāv no atsaucēm uz citām noteikumu vienībām vai vispārīgām atsaucēm uz Būvniecības likumu. Tas liecina, ka varētu būt iespējams projekta regulējumu vispārīgi attiecināt uz būvniecības procesu neatkarīgi no tā, vai tiek izmantota būvniecības informācijas sistēma. Vienlaikus jāievēro, ka atsauce ir līdzeklis, kā saīsināt un vienkāršot normatīvā akta tekstu, jo, izmantojot atsauces, nav jāraksta viss jau reiz uzrakstītais teksts pilnībā. Tomēr atsauces ir jālieto saprātīgi un pamatoti, jo to pārmērīga lietošana var sarežģīt normatīvā akta satura uztveri (*sal. Normatīvo aktu projektu izstrādes rokasgrāmata, https://tai.mk.gov.lv/book/1/chapter/98*). Tāpat Būvniecības likuma pārejas noteikumu 22., 23. un 24. punktā jau ir noteikts regulējums saistībā ar t. s. "papīra" būvniecības procesu.Ievērojot minēto, lūdzam izvērtēt projektā paredzētā būvniecības administratīvā procesa, neizmantojot būvniecības informācijas sistēmu, regulējumu. Ja tas tomēr ir nepieciešams, ieteicams to veidot iespējami vispārīgu, neatkārtojot Būvniecības likumā ietverto regulējumu un paredzot tikai pamatprincipus, kas nodrošinātu zināmu ekvivalenci būvniecības procesam, izmantojot būvniecības informācijas sistēmu.**AS “Sadales tīkls” (16.07.2019.):** 7) Noteikumu projekta 48.punkts paredz speciālos būvnoteikumus ar 6.1 nodaļu, proti, nosacījumiem, kad pieļaujams neizmantot būvniecības informācijas sistēmu. Tiesību normas vienveidīgai izpratnei aicinām tehniski precizēt 92.1 punkta redakciju, izsakot to šādā redakcijā:“92.1 Šajā nodaļā noteiktās prasības attiecas uz Būvniecības likuma Pārejas noteikumu 22. punktā noteikto gadījumu, ja līdz 2019. gada 31. decembrim vai līdz Būvniecības likuma Pārejas noteikumu 20. punktā noteiktajam termiņam būvniecības administratīvais process ir uzsākts rakstveidā vai pēc minētā termiņa uzsāktais būvniecības administratīvais process tiek turpināts rakstveidā, neizmantojot būvniecības informācijas sistēmu.”. | **Ņemt vērā****Ņemts vērā** | 6.1 nodaļa svītrota. |
| 12. | Anotācijas III sadaļa | **Finanšu ministrija:**Anotācijas III sadaļas 8.punktā ir sniegta informācija, ka Būvniecības informācijas sistēmas pilnveidošanas darbi tiks veikti no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektam “Būvniecības procesu un informācijas sistēmas attīstība (1.kārta)” paredzētā finansējuma, kā arī no Būvniecības informācijas sistēmas uzturēšanai piešķirtajiem valsts budžeta līdzekļiem 143 209 *euro* apmērā. Lūdzam precizēt minēto informāciju, norādot Būvniecības informācijas sistēmas pilnveidošanai paredzētā finansējuma apmēru sadalījumā pa finansēšanas avotiem un Ekonomikas ministrijas budžeta programmu/apakšprogrammu, kuras ietvaros plānoti minētie izdevumi;  | **Ņemts vērā** | Skat. precizēto anotācijas III sadaļu. |
|  Atbildīgā amatpersona |    |   |
|   | (paraksts) |   |

Par projektu atbildīgā amatpersona:

Andris Lazarevs

Ekonomikas ministrijas

Būvniecības politikas departamenta direktores vietnieks

Tālr. 67013035,

e-pasts: Andris.Lazarevs@em.gov.lv

02.10.2019.

3746

E.Bučinska, 67013032

Elga.Bucinska@em.gov.lv

E.Avota, 67013262

Evija.Avota@em.gov.lv